Foto: VistaNews.ru Nigeriyaning shimolidagi Borno shtatida joylashgan Biu shahridagi bozorda terrorchi-xudkushlar hujumi oqibatida kamida 17 kishi halok bo‘ldi, 47 kishi jarohat oldi. Bu haqda 2 dekabrda mahalliy hukumat vakillariga iqtibos keltirgan holda Reuters axborot agentligi xabar berdi. Portlashlar gumanitar tashkilot xodimlari “Boko harom” radikal guruhi harakatlaridan jabr ko‘rgan odamlarga oziq-ovqat yordamini ulashayotganlarida sodir etilgan. Portlashlarni 2 xudkush amalga oshirgan. Biu Borno shtatining ma’muriy markazi hisoblangan Mayduguri shahridan 185 km uzoqlikda joylashgan. Maydugurida jangarilarning fuqarolarga va kuch tuzilmalari vakillariga hujumlari davom etmoqda. France-Presse axborot agentligining ma’lum qilishicha, voqea joyida qutqaruv xizmatlari ish olib bormoqda, jasadlarni qidirish ishlari ketmoqda. Halok bo‘lganlar soni oshishi mumkinligi istisno qilinmayapti. Huquq-tartibot idoralarida ushbu terakt ortida “Boko Harom” jangarilari turgani aytilmoqda.